Presente de indicativo

O presente de indicativo é un dos tempos verbais. Caracterízase por posuír vogal temática e carecer de sufixo modo-temporal, circunstancia esta última que tamén lle acontece ó pretérito de indicativo.

O presente de indicativo é o tempo do acto de fala dialogado e do estilo directo. É un tempo verbal carente de caracterización modal e de perspectiva cronolóxica.

Valores do Presente de indicativo

Presente propiamente dito: Achega unha realidade coincidente co momento do acto de fala: 
acción puntual: Agora mesmo entra no pavillón.
acción durativa: Camiña pausadamente.
acción iterativa: Repenican as campás.
Valor imperativo: Ti fas a túa tarefa.
Presente permanente ou intemporal: refírese a realidades de validez temporal ilimitada: Dúas e dúas son catro.
Presente histórico: Implica o emprego do presente de indicativo referíndose ó pasado: O rei diríxese ó pobo tralo golpe de estado.
Presente habitual: Sempre deitamos tarde.
Presente prospectivo: Achega unha realidade futura grazas a un adverbio ou locución: Mañá volven os cativos.

Maneiras

 ando  varro  parto andas  varres  partes anda  varre  parte andamos  varremos  partimos andades  varredes  partides andan  varren  parten

Categoría:Tempo verbal